Drie vermeende rowers doodgeskietArgieffoto Sekuriteitswagte het Vrydag drie mans doodgeskiet nadat hulle glo by ŉ besigheid in Meadowdale aan die Oos-Rand van Johannesburg ingebreek het. “Die verdagtes is vroeg Vrydagoggend doodgeskiet ná ŉ groep mans by ŉ onderneming in Albert Amonstraat ingebreek en rekenaars gesteel het,” het lt.kol. Lungelo Dlamini, woordvoerder van die polisie, gesê. “Terwyl hulle van die toneel wou vlug het sekuriteitswagte hulle voorgespring.” Een van die wagte is tydens die skietery beseer. Een man het van die toneel gevlug. Al die rekenaars is opgespoor.